တၢ်ဘိးဘၣ်သ့ၣ်ညါဂံၢ်ခီၣ်ထံးတၢ်ဆၢတဲာ် ဘၣ်ထွဲတၢ်မၤတရီတပါ မ့တမ့ၢ် တၢ်တကနၣ်ဃုာ် ဖိသၣ်

ဒီးတၢ်ခွဲးတၢ်ယာ်လၢကဃ့ထီၣ်တၢ်ကွၢ်ကဒါက့ၤ

NOTICE OF INITIAL DETERMINATION OF CHILD ABUSE AND/OR NEGLECT AND RIGHT TO REQUEST A REVIEW

**တၢ်ဘိးဘၣ်သ့ၣ်ညါဂံၢ်ခီၣ်ထံးတၢ်ဆၢတဲာ် ဘၣ်ထွဲတၢ်မၤတရီတပါ မ့တမ့ၢ် တၢ်တကနၣ်ဃုာ် ဖိသၣ်အမုၢ်နံၤ:**

ဆူ      :

ပခၢၣ်စးကရၢမၤဝံၤမၤပှဲၤလံအတၢ်ဃိထံသ့ၣ်ညါဘၣ်ထွဲဒီး တၢ်မၤတရီတပါ ဒီး/မ့တမ့ၢ် တၢ်တကနၣ်ဃုာ်ဖိသၣ် လၢတၢ်တနာ်န့ၢ်အီၤန့ၣ်လီၤ. ဒိးသန့ၤထီၣ်အသးလၢ တၢ်ပာ်ဖျါထီၣ်တၢ်အခီပညီဘၣ်ထွဲဒီး တၢ်မၤတရီတပါ ဒီး/မ့တမ့ၢ် တကနၣ်ဃုာ်ဖိသၣ်လၢ Wisconsin Statutes (ကွၢ် တၢ်ဘျးစဲ A လၢကမၤန့ၢ်အါထီၣ်တၢ်ဂ့ၢ်တၢ်ကျိၤဘၣ်ထွဲဒီး Wisconsin’s သဲစးအခီပညီဖိးသဲစး) အပူၤအဖီခိၣ်, ပခၢၣ်စးကရၢ ကျၢၢ်တံၢ်ဝဲဒၣ်လၢ နမၤတရီတပါ ဒီး/မ့တမ့ၢ် တကနၣ်ဃုာ်ပှၤဖိသၣ် မ့တမ့ၢ် ပှၤဖိသၣ်တဖၣ်လၢလာ်-

START\_DYNAMIC\_TABLE=substantiatedInfo

တၢ်မၤတရီတပါ/တၢ်တကနၣ်ဃုာ်အကလုာ်-       ပှၤဖိသၣ်-       ဂံၢ်ခီၣ်ထံးတၢ်ဆၢတဲာ်-      .

တၢ်အုၣ်သး-

END\_DYNAMIC\_TABLE=substantiatedInfo

**ဃ့ထီၣ်တၢ်ကွၢ်ကဒါက့ၤဂံၢ်ခီၣ်ထံးတၢ်ဆၢတဲာ် ဘၣ်ထွဲတၢ်မၤတရီတပါ မ့တမ့ၢ် တၢ်တကနၣ်ဃုာ် ဖိသၣ်**

ခၢၣ်စးကရၢအံၤစံၣ်ညီၣ်တဲာ်တၢ်ဂ့ၢ်လၢ နမၤတရီတပါ ဒီး/မ့တမ့ၢ် တကနၣ်ဃုာ်ဖိသၣ်/ဖိသၣ်တဖၣ်န့ၣ် တၢ်ကိးအီၤလၢ "ဂံၢ်ခီၣ်ထံးတၢ်ဆၢတဲာ်" လီၤ. **တၢ်အံၤတမ့ၢ်တၢ်မၤကမၣ်သဲစး မ့တမ့ၢ် တၢ်စံၣ်ညီၣ်လၢတၢ်ကမၣ်အိၣ်ဘၣ်,** တၢ်မၤကမၣ်သဲစးတၢ်ဂ့ၢ်တဖၣ်န့ၣ်တဘၣ်တၢ်ရဲၣ်ကျဲၤမၤအီၤလၢခၢၣ်စးကရၢအံၤဘၣ်. နကဃ့ထီၣ်တၢ်ကွၢ်ကဒါက့ၤ ဘၣ်ထွဲဒီးဂံၢ်ခီၣ်ထံးတၢ်ဆၢတဲာ် ဖဲနမ့ၢ်နာ်လၢတၢ်စံၣ်ညီၣ်တဲာ်အံၤကမၣ်အခါန့ၣ်လီၤ.

လၢကဃ့ထီၣ်တၢ်ကွၢ်ကဒါက့ၤအဂီၢ်, မၤလၢပှဲၤလံာ်ကွီၣ်ဒိဘျးစဲဃုာ်, အခိၣ်တီ “တၢ်ဃ့ထီၣ်လၢတၢ်ကွၢ်ကဒါက့ၤ ဂံၢ်ခီၣ်ထံးတၢ်ဆၢတဲာ် ဘၣ်ထွဲဒီးတၢ်မၤတရီတပါ ဒီး/မ့တမ့ၢ် တၢ်တကနၣ်ဃုာ် ဖိသၣ်” ဒီးဆှၢလံာ်ခီဖျိလံာ်ပရၢတၢး မ့တမ့ၢ် ဟ့ၣ်လီၤဆူခၢၣ်စးကရၢအအိၣ်ဒီးနစု ဖဲ-      . နမ့ၢ်ဃ့ထီၣ် တၢ်ကွၢ်ကဒါက့ၤန့ၣ် ခၢၣ်စးကရၢ ကဟ့ၣ်လီၤ နၤဒီးတၢ်ဂ့ၢ်တၢ်ကျိၤ ဘၣ်ထွဲဒီး မုၢ်နံၤ, တၢ်ဆၢကတီၢ်, ဒီးတၢ်လီၢ်တၢ်ကျဲ မ့တမ့ၢ် ကိးလီတဲစိလၢကမၤန့ၢ်တၢ်ဂ့ၢ်တၢ်ကျိၤလၢ တၢ်ကွၢ်ကဒါက့ၤအဂီၢ်န့ၣ်တက့ၢ်. တၢ်ကဘၣ်ဟ့ၣ်လီၤ တၢ်ဃ့ထီၣ်လၢစု မ့တမ့ၢ် ခီဖျိလံာ်ပရၢတၢး လၢ 15 သီအပူၤ စးထီၣ်လၢမုၢ်နံၤလၢအိၣ်လၢလံာ်ပရၢအံၤအဖီခိၣ်န့ၣ်လီၤ. ဖဲတၢ်ကွၢ်ကဒါက့ၤအံၤအခါ, နခီဆၢတၢ်တမံၤလၢ်လၢ်

ဘၣ်ထွဲဒီး တၢ်မၤတရီတပါ ဒီး/မ့တမ့ၢ် တၢ်တကနၣ်ဃုာ် ဂံၢ်ခီၣ်ထံး တၢ်ဆၢတဲာ်တဖၣ်သ့န့ၣ်လီၤ. နကဟ့ၣ်လီၤတၢ်ဂ့ၢ်တၢ်ကျိၤလၢနီၢ်ကစၢ် မ့တမ့ၢ် လၢတၢ်ကွဲးအပူၤန့ၣ်လီၤ. နဟ့ၣ်ခီဟ့ၣ်နီၤလီၤလံာ်တီလံာ်မီဘၣ်ထွဲတဖၣ် လၢကဆီၣ်ထွဲနတၢ်အိၣ်သးတဖၣ်သ့စ့ၢ်ကီး, ဒ်လဲၣ်ဂ့ၤ နပာ်ဖျါထီၣ် ပှၤထံၣ်တၢ်အုၣ်သးတဖၣ် မ့တမ့ၢ် သံကွၢ်သံဒိးခၢၣ်စးကရၢ ပှၤမၤတၢ်ဖိဘၣ်ထွဲဒီး တၢ်စံၣ်ညီၣ်တဲာ်(တဖၣ်) တသ့ဘၣ်. နမ့ၢ်ဃုထၢလၢနကဒိးလဲပီၢ်ရီန့ၣ်, နဒိးလဲအီၤသ့န့ၣ်လီၤ. တၢ်မၤန့ၢ်အါထီၣ်တၢ်ဂ့ၢ်တၢ်ကျိၤဘၣ်ထွဲဒီးတၢ်ကွၢ်ကဒါက့ၤ တၢ်မၤအကျိၤအကျဲအံၤန့ၣ်, ကွၢ်ဖဲ Wisconsin Administrative Code Section DCF 40.03.

**တၢ်ဆၢတဲာ်လၢခံကတၢၢ် ဘၣ်ထွဲတၢ်မၤတရီတပါ မ့တမ့ၢ် တၢ်တကနၣ်ဃုာ် ဖိသၣ်**

တၢ်ကမၤ တၢ်ဆၢတဲာ်လၢခံကတၢၢ် ဘၣ်ထွဲတၢ်မၤတရီတပါ မ့တမ့ၢ် တၢ်တကနၣ်ဃုာ် ဖိသၣ်လီၤ. တၢ်ကဘိးဘၣ်သ့ၣ်ညါနၤဘၣ်ဃးဒီး တၢ်ဆၢတဲာ်လၢခံကတၢၢ် ခီဖျိလံာ်ပရၢန့ၣ်လီၤ. တၢ်အံၤညီနုၢ်တၢ်မၤအီၤလၢ 15 သီအတီၢ်ပူၤန့ၣ်လီၤ.

နကပတံထီၣ် တၢ်ဆၢလၢခံကတၢၢ် ခီဖျိ နဃ့ထီၣ်တၢ်စံၣ်ညီၣ်ဒိကနၣ် ဖဲ Wisconsin Division of Hearings and Appeals (တၢ်စံၣ်ညီၣ်ဒိကနၣ်ဒီးတၢ်ပတံသကွံၢ်ကညးဝဲၤကျိၤ) သ့န့ၣ်လီၤ. ဖဲတၢ်စံၣ်ညီၣ်ဒိကနၣ်အခါ, နတီၣ်ဖျါထီၣ်တၢ်အုၣ်သးလၢနတမၤတရီတပါ မ့တမ့ၢ် တကနၣ်ဃုာ်ဖိသၣ် မ့တမ့ၢ် ဖိသၣ်တဖၣ်လၢတၢ်ပာ်ဖျါထီၣ်အမံၤလၢထးတဖၣ်သ့န့ၣ်လီၤ. နကမၤန့ၢ်အါထီၣ်တၢ်ဂ့ၢ်တၢ်ကျိၤဘၣ်ဃးဒီး တၢ်စံၣ်ညီၣ်ဒိကနၣ်တၢ်မၤအကျိၤအကျဲ ဖဲနမၤန့ၢ် တၢ်ဘိးဘၣ်သ့ၣ်ညါဘၣ်ထွဲဒီးတၢ်ဆၢတဲာ်လၢခံကတၢၢ်န့ၣ်လီၤ.

**တၢ်ဒိဘၣ်လၢကမၤအသးတဖၣ် လၢတၢ်ဆၢတဲာ်လၢခံကတၢၢ် ဘၣ်ထွဲဒီး တၢ်မၤတရီတပါ မ့တမ့ၢ် တၢ်တကနၣ်ဃုာ်ဖိသၣ်လၢတၢ်အုၣ်သးအီၤ**

Wisconsin Caregiver Law (ပှၤကွၢ်ထွဲတၢ်သဲစးတၢ်ဘျၢ) (Wis.Stats. 48.685, 48.686 ဒီး 50.065) လိၣ်ဘၣ်ဝဲဒၣ် ပှၤကွၢ်ထွဲအတၢ်ဂံၢ်ထံးစံၣ်စိၤတၢ်မၤနီၣ်မၤဃါ လၢပှၤလၢအိၣ်ဒီး မ့တမ့ၢ် ပတံထီၣ်တၢ်ဖံးတၢ်မၤလီၤတံၢ်လီၤဆဲး, လဲစ့ၣ်တဖၣ်, တၢ်အုၣ်သးတဖၣ်, တၢ်ဆဲးလီၤမံၤတဖၣ်, တၢ်မၤလံာ်ဃံးဃာ်တဖၣ် မ့တမ့ၢ် တၢ်အိၣ်ဆိးလီၢ်ကျဲ လၢတမ့ၢ်-ပှၤလၢ အစူးကါ သဲစးဂ့ၢ်၀ီတၢ်မၤစၢၤ လၢအပၣ်ဃုာ်ဒီးတၢ်ဆဲးကျိးလိၤလိၤဒီးပှၤဖိသၣ်, ပှၤနီၢ်ဒိၣ်လၢတအိၣ်ဒီးတၢ်ဒီသဒၢအီၤတဖၣ် မ့တမ့ၢ် ပှၤဆါလၢအိၣ်လၢတၢ်ကွၢ်ထွဲတၢ်လီၢ်တၢ်ကျဲ မ့တမ့ၢ် တၢ်ကရၢ ကရိလီၤတံၢ်လီၤဆဲးတဖၣ်အပူၤန့ၣ်လီၤ. နမ့ၢ်အိၣ်ဒီး တၢ်ဆၢတဲာ်လၢခံကတၢၢ်ဘၣ်ထွဲဒီး တၢ်မၤတရီတပါ ဒီး/မ့တမ့ၢ် တၢ်တကနၣ်ဃုာ်ဖိသၣ်လၢတၢ်အုၣ်သးအီၤန့ၣ် Wisconsin ပှၤကွၢ်ထွဲတၢ်သဲစးတၢ်ဘျၢ ကဒီသဒၢနၤလၢတၢ်မၤဒီးတၢ်ဖံးတၢ်မၤတၢ်ဟူးတၢ်ဂဲၤ ဘၣ်ထွဲဒီး ပှၤကွၢ်ထွဲတၢ်သဲစးတၢ်ဘျၢ တၢ်စံၣ်စိၤဂံၢ်ထံးတၢ်မၤနီၣ်မၤဃါ (**ကွၢ် တၢ်ဘျးစဲ B လၢတၢ်မၤန့ၢ် အါထီၣ်တၢ်ဂ့ၢ်တၢ်ကျိၤဘၣ်ထွဲဒီး Wisconsin’s ပှၤကွၢ်ထွဲတၢ်သဲစးတၢ်ဘျၢန့ၣ်တက့ၢ်**).

နမ့ၢ်ဃ့ထီၣ်တၢ်စံၣ်ညီၣ်ဒိကနၣ် လၢကပတံထီၣ်တၢ်ဆၢတဲာ်လၢခံကတၢၢ် ဘၣ်ထွဲဒီးတၢ်မၤတရီတပါ ဒီး/မ့တမ့ၢ် တၢ်တကနၣ်ဃုာ်ဖိသၣ်လၢတၢ်အုၣ်သးအီၤ ဒီး Division of Hearings and Appeals (တၢ်စံၣ်ညီၣ်ဒိကနၣ်ဒီးတၢ်ပတံသကွံၢ်ကညးဝဲၤကျိၤ) ဃုထံၣ်သ့ၣ်ညါလၢ တၢ်မၤတရီတပါ ဒီး/မ့တမ့ၢ် တၢ်တကနၣ်ဃုာ်ဖိသၣ်အံၤတမ့ၢ်တၢ်မ့ၢ်တၢ်တီဘၣ်န့ၣ်, ခၢၣ်စးကရၢ အတၢ်မၤနီၣ်မၤဃါတဖၣ်ကဘၣ်တၢ်မၤသီထီၣ်အီၤဒ်အကြၢးဝဲဘၣ်ဝဲအသိး ဒီး Wisconsin ပှၤကွၢ်ထွဲတၢ်သဲစးတၢ်ဘျၢ တဒီသဒၢနၤလၢတၢ်ဖံးတၢ်မၤတၢ်ဟူးတၢ်ဂဲၤတဖၣ်အံၤဘၣ်န့ၣ်လီၤ.

ဝံသးစူၤဆဲးကျၢပခၢၣ်စးကရၢအပှၤခၢၣ်စး လၢတၢ်ကွဲးပာ်ဖျါထီၣ်အီၤလၢလာ် ဖဲနမ့ၢ်အိၣ်ဒီးတၢ်သံကွၢ်တမံၤလၢ်လၢ်ဘၣ်ဃးဒီးတၢ်ကွၢ်ကဒါက့ၤတၢ်မၤအကျိၤအကျဲ, လိၣ်ဘၣ်တၢ်တဲကျိးထံတၢ်မၤစၢၤတဖၣ်, မ့တမ့ၢ် လိၣ်ဘၣ်တၢ်မၤစၢၤတဖၣ်န့ၣ် မၤပှဲၤလံာ်ကွီၣ်ဒိလၢတၢ်ဘျးစဲအီၤန့ၣ်တက့ၢ်.

လၢတၢ်ပာ်ကဲအါ,

လီတဲစိနီၣ်ဂံၢ်-

***တၢ်ဘိးဘၣ်ပာ်ဖျါထီၣ်တၢ်ဂ့ၢ်တၢ်ကျိၤလၢအပၣ်ဃုာ်လၢ တၢ်ဘိးဘၣ်သ့ၣ်ညါအံၤအပူၤလၢတၢ်တဟ့ၣ်အခွဲးဘၣ်န့ၣ် ဘၣ်တၢ်တြီအီၤလၢသဲစးတၢ်သိၣ်တၢ်သီန့ၣ်လီၤ.***

**ပာ်တ့ၢ်တၢ်လီၤဟိ**

**တၢ်ဃ့ထီၣ်တၢ်ကွၢ်ကဒါက့ၤဂံၢ်ခီၣ်ထံးတၢ်ဆၢတဲာ် ဘၣ်ထွဲတၢ်မၤတရီတပါ မ့တမ့ၢ် တၢ်တကနၣ်ဃုာ် ဖိသၣ်**

မၤပှဲၤတၢ်ဂ့ၢ်တၢ်ကျိၤလၢတၢ်ဃ့ထီၣ်အီၤလၢလာ်တဖၣ်ခဲလၢာ်.

|  |  |  |
| --- | --- | --- |
| မံၤ - ပှၤလၢအဃ့ထီၣ်တၢ်ကွၢ်ကဒါက့ၤ      | အိၣ်ဖျဲၣ်မုၢ်နံၤ (လါ/သီ/နံၣ်)      | ဃ့ထီၣ်တၢ်အမုၢ်နံၤ (လါ/သီ/နံၣ်)      |
| လီၢ်အိၣ်ဆိးထံး (ကျဲနီၣ်ဂံၢ်, ၀့ၢ်, ကီၢ်စဲၣ်, စံး(ပ)နီၣ်ဂံၢ်)      | လီတဲစိနီၣ်ဂံၢ် - ဟံၣ်      |
| **ယတၢ်ဂ့ၢ်တဖၣ် လၢတၢ်တအၢၣ်လီၤတူၢ်လိာ်အီၤဒီးတၢ်ဆၢတဲာ်တဖၣ်အံၤ ဒ်ပိာ်ထွဲလၢလာ်အသိး -** |
| **\*\*\*\*တၢ်မ့ၢ်လိၣ်ဘၣ်အါထီၣ်တၢ်လီၢ်လီၤဟိန့ၣ်, ဘျးစဲဃုာ်လံာ်က့လီၤဆီန့ၣ်တက့ၢ်.** |

**တိၢ်နီၣ်- လံာ်ကွီၣ်ဒိအံၤကဘၣ်အိၣ်ဒီးလံာ်ပရၢတၢးတၢ်ပနီၣ် မ့တမ့ၢ် လဲၤဟ့ၣ်လီၤလၢနီၢ်ကစၢ် ဆူခၢၣ်စးကရၢပိာ်ထွဲလၢလာ် တဘၣ်စဲၤခံန့ၢ်**      **.**

လီတဲစိနီၣ်ဂံၢ်--

     **ပာ်တ့ၢ်တၢ်လီၤဟိ**

**တၢ်ဘျးစဲ A**

**တၢ်အခီပညီဘၣ်ဃးဒီး တၢ်မၤတရီတပါ ဒီး တၢ်တကနၣ်ဃုာ်ဖိသၣ်တၢ်ဂ့ၢ်ကျၢၢ်တံၢ်**

**တၢ်မၤတရီတပါဖိသၣ်** န့ၣ်ဘၣ်တၢ်ပာ်ဖျါထီၣ်အီၤလၢ Wisconsin သဲစးတၢ်ဘျၢအကူာ် 48.02(1) ဒီး (14g) ပၣ်ဃုာ်ဒီး-

* တၢ်မၤဘၣ်ဒိဘၣ်ထံးနီၢ်ခိမိၢ်ပှၢ်အကလုာ်တနီၤ, ဒ်အမ့ၢ် တၢ်ပနူာ်ထီၣ်နးနးကလဲာ် မ့တမ့ၢ် ခဲအံၤခဲအံၤ, တၢ်ဘၣ်ကူးဘၣ်ကါတဖၣ်, တၢ်ကိၢ်လီၤဘျုးတဖၣ်, ဃံကွဲကၢ်, တၢ်ဘၣ်ဒိဘၣ်ထံးလၢက့ၢ်ဂီၤဒွဲပူၤ, မ့တမ့ၢ် တၢ်မၤဘၣ်ဒိနီၢ်ခိမိၢ်ပှၢ်နးနးကလဲာ်လၢတမ့ၢ်အအိၣ်ထီၣ်လၢတၢ်ဘၣ်ထံးဖုးတဖၣ်ဘၣ်န့ၣ်လီၤ.
* တၢ်မံဃုာ် မ့တမ့ၢ် or တၢ်ဖီၣ်ပှၤဖိသၣ်အမုၣ်ခွါက့ၢ်ဂီၤန့ၣ် မ့ၢ်တၢ်မၤကမၣ် Wisconsin သဲစးတၢ်ဘျၢအကူာ် [940.225](https://docs.legis.wisconsin.gov/document/statutes/940.225), [948.02](https://docs.legis.wisconsin.gov/document/statutes/948.02), [948.025](https://docs.legis.wisconsin.gov/document/statutes/948.025), မ့တမ့ၢ် [948.085](https://docs.legis.wisconsin.gov/document/statutes/948.085).
* တၢ်ဃုတၢ်ဘၣ်ဘျုးဒီးပှၤဖိသၣ်လၢမုၣ်ခွါသွံၣ်ထံးတကပၤ န့ၣ် မ့ၢ်တၢ်မၤကမၣ် Wisconsin သဲစးတၢ်ဘျၢအကူာ် 948.05.
* တၢ်စိာ်ဆါပှၤဖိသၣ်လၢအိၣ်ဒီးတၢ်ပညိၣ်လၢမုၣ်ခွါသွံၣ်ထံးတကပၤန့ၣ် မ့ၢ်တၢ်မၤကမၣ် Wisconsin သဲစးတၢ်ဘျၢအကူာ် 948.051.
* တၢ်ဟ့ၣ်အခွဲး, ပျဲ မ့တမ့ၢ် ဟ့ၣ်ဂံၢ်ဟ့ၣ်ဘါပှၤဖိသၣ်လၢ ကဆါလီၤအီၣ်နီၢ်ခိအတၢ်မၤန့ၣ် မ့ၢ်တၢ်မၤကမၣ် Wisconsin သဲစးတၢ်ဘျၢအကူာ် [944.30.](https://docs.legis.wisconsin.gov/document/statutes/944.30%281m%29)
* မၤဒ်သိးပှၤဖိသၣ်လၢကကွၢ် မ့တမ့ၢ် ဒိကနၣ်တၢ်မံဃုာ်အိၣ်ဃုာ်လိာ်သးတၢ်ဟူးတၢ်ဂဲၤလၢ အထိၣ်ဟူးထိၣ်ဂဲၤထီၣ်ဖိသၣ် အသးကဟဲလၢမုၣ်ခွါသွံၣ်ထံး, တၢ်မၤမံသူၣ်မံသး မ့တမ့ၢ် မၤမဲာ်ဆှးဖိသၣ်န့ၣ် မ့ၢ်တၢ်မၤကမၣ် Wisconsin သဲစးတၢ်ဘျၢအကူာ် [948.055](https://docs.legis.wisconsin.gov/document/statutes/948.055).
* တၢ်ဒုးနဲၣ်မုၣ်ခွါက့ၢ်ဂီၤ, လၢကမျၢၢ်တၢ်လီၢ်တၢ်ကျဲ မ့တမ့ၢ် ဒုးနဲၣ်မုၣ်ခွါက့ၢ်ဂီၤလၢအထိၣ်ဟူးထိၣ်ဂဲၤထီၣ်ပှၤဖိသၣ်အသး ကဟဲလၢမုၣ်ခွါသွံၣ်ထံးတကပၤ မ့တမ့ၢ် တၢ်မၤမံသူၣ်မံသးတၢ်န့ၣ် မ့ၢ်တၢ်မၤကမၣ် Wisconsin သဲစးတၢ်ဘျၢအကူာ် 948.10.
* တၢ်တ့ထုးထီၣ်ကသံၣ်မဲးသဖဲၣ်ထံမံ (methamphetamine) န့ၣ်မ့ၢ်တၢ်မၤကမၣ် Wisconsin သဲစးတၢ်ဘျၢအကူာ် [961.41 (1) (e)](https://docs.legis.wisconsin.gov/document/statutes/961.41%281%29%28e%29) လၢတၢ်အိၣ်အသးပိာ်ထွဲတမံၤလၢ်လၢ်အဖီလာ်-
	+ ပှၤဖိသၣ်အိၣ်ဖဲတၢ်ထုးထီၣ်ပနံာ်အကတီၢ်.
	+ လၢပှၤဖိသၣ်အဟံၣ်အပူၤ, ဖဲတၢ်သူၣ်ထီၣ်လၢအအိၣ်လၢပှၤဖိသၣ်အဟံၣ်အဖီခိၣ်, မ့တမ့ၢ် လၢသိလ့ၣ်အပူၤ လၢအအိၣ်ဖဲတၢ်သူၣ်ထီၣ်လၢပှၤဖိသၣ်အဟံၣ်န့ၣ်လီၤ.
	+ လၢတၢ်အိၣ်သးအဂၤတမံၤလၢ်လၢ်အဖီလာ် လၢပှၤလၢအကြၢးဝဲဘၣ်ဝဲတဂၤ ကြၢးသ့ၣ်ညါဝဲလၢ ပှၤဖိသၣ်ကထံၣ်ဘၣ်, နၢဘၣ်, မ့တမ့ၢ် နၢ်ဟူဘၣ်န့ၣ်လီၤ.
* မၤဟးဂီၤပှၤဖိသၣ်အသးတၢ်တူၢ်ဘၣ် မ့ၢ်လၢပှၤဖိသၣ်အမိၢ်ပၢ်, ပှၤကွၢ်ထွဲတၢ် မ့တမ့ၢ် ပှၤကွၢ်ထွဲတၢ်လၢအဖိးသဲစး တကနၣ်ဃုာ်, ဂ့ၢ်လိာ် မ့တမ့ၢ် ဟ့ၣ်ထီၣ်တၢ်ဂ့ၢ်အဂၤတသ့အါန့ၢ် တၢ်ဖှီၣ်တၢ်ယာ် လၢကမၤန့ၢ်တၢ်ကူစါယါဘျါလၢအလိၣ်အိၣ်တဖၣ် မ့တမ့ၢ် မၤတၢ်အပတီၢ်တဖၣ်လၢ ကမၤဂ့ၤထီၣ်တၢ်အပနီၣ်တဖၣ်လီၤ.

**တၢ်တကနၣ်ဃုာ်ဖိသၣ်** အခီပညီဘၣ်တၢ်ပာ်ဖျါထီၣ်လၢ Wisconsin သဲစးတၢ်ဘျၢအကူာ် 48.02(12g) ကပၣ်ဃုာ်ဒီး-

ပှၤဟ့ၣ်တၢ်ကွၢ်ထွဲအိၣ်ဒီးတၢ်လီၤတူာ်လီၤကာ်, ဂ့ၢ်လိာ် မ့တမ့ၢ် တၢ်သ့တၢ်ဘၣ်တအိၣ်, လၢတၢ်ဂ့ၢ်တၢ်ပီၢ်လၢတမ့ၢ်တၢ်ဖှီၣ်တၢ်ယာ်, လၢကဟ့ၣ်လီၤတၢ်ကွၢ်ထွဲအလီၢ်အိၣ်, တၢ်အီၣ်တၢ်အီ, တၢ်ကူတၢ်သိး, ကသံၣ်ကသီ မ့တမ့ၢ် တၢ်ကွၢ်ထွဲမဲ မ့တမ့ၢ် တၢ်အိၣ်ကဒုလီၢ် လၢအဒုးအိၣ်ထီၣ်တၢ်လီၤဘၣ်ယိၣ်ဖးဒိၣ်လၢပှၤဖိသၣ်အနီၢ်ခိမိၢ်ပှၢ်တၢ်အိၣ်ဆူၣ်အိၣ်ချ့န့ၣ်လီၤ.

**တၢ်ဘျးစဲ B**

**Wisconsin ပှၤကွၢ်ထွဲတၢ်သဲစးတၢ်ဘျၢ တၢ်စံၣ်စိၤဂံၢ်ထံးတၢ်မၤနီၣ်မၤဃါတၢ်ဂ့ၢ်ကျၢၢ်တံၢ်- Wisconsin သဲစးတၢ်ဘျၢအကူာ် 48.685, 48.686, ဒီး 50.065**

**တၢ်မၤတရီတပါ မ့တမ့ၢ် တၢ်တကနၣ်ဃုာ်ဖိသၣ် တၢ်ဆၢတဲာ်လၢခံကတၢၢ်န့ၣ် ကတြီပှၤတဂၤလၢကကွၢ်ထွဲဖိသၣ်လီၤတံၢ်လီၤဆဲးတဂၤအံၤ မ့တမ့ၢ် ပှၤဟ့ၣ်တၢ်အိၣ်ဆူၣ်အိၣ်ချ့တၢ်ကွၢ်ထွဲတၢ်ဖံးတၢ်မၤ, တၢ်ဖီၣ်ဃံးလၢတၢ်ကလူၤပိာ်မၤထွဲတၢ်ဘျၢတၢ်အုၣ်ကီၤသး မ့တမ့ၢ် တၢ်အိၣ်ဆိးလီၢ်ကျဲလၢတမ့ၢ်-ပှၤစူးကါသဲစးဂ့ၢ်၀ီတၢ်မၤစၢၤ လၢ Wisconsin ပှၤကွၢ်ထွဲတၢ်သဲစးတၢ်ဘျၢအဖီလာ်န့ၣ်လီၤ.**

ပှၤလၢတၢ်ဆၢတဲာ်အီၤလၢခံကတၢၢ်ဘၣ်ထွဲဒီးတၢ်မၤတရီတပါ မ့တမ့ၢ် တၢ်တကနၣ်ဃုာ်ဖိသၣ်လၢအိၣ်ဒီးတၢ်အုၣ်သးန့ၣ် ဘၣ်သ့ၣ်သ့ၣ်တၢ်ကတြီအီၤလၢ **ကမၤတၢ်**, ဒိးလဲ **မၤတၢ်**, **မၤန့ၢ်လံာ်ပျဲ, မၤန့ၢ်တၢ်အုၣ်သး** မ့တမ့ၢ် **မၤတၢ်မၤလံာ်ဃံးဃာ်** ဒီး မ့တမ့ၢ် **ကဲထီၣ်ပှၤအိၣ်ဆိးထီဘိလၢတမ့ၢ် ပှၤစူးကါသဲစးဂ့ၢ်၀ီတၢ်မၤစၢၤ** ပၣ်ဃုာ်ဒီးတၢ်လၢလာ်-

* မုၢ်ဆါခီဖိသၣ်တၢ်ကွၢ်ထွဲ မ့တမ့ၢ် မုၢ်ဆါခီဖိသၣ်တၢ်မၤလိ
* တၢ်ကွၢ်လုၢ်ဒိၣ်ထီၣ်ဖိသၣ်အဟံၣ်, ကရူၢ်ဟံၣ်, တၢ်အိၣ်ကဒုလီၢ်တၢ်ကွၢ်ထွဲတၢ်သူၣ်ထီၣ်, မ့တမ့ၢ် တၢ်ကွၢ်ထွဲပှၤဖိသၣ်စဲထၢၣ်
* တၢ်ကွၢ်ထွဲဟံၣ်လၢအမၤန့ၢ်စ့ဆီၣ်ထွဲ မ့တမ့ၢ် တချုး-တၢ်လုၢ်ဖိဟံၣ် မ့တမ့ၢ် တၢ်လုၢ်ဖိဖိသၣ်ဟံၣ်
* ဖိသၣ်တၢ်အိၣ်ဘီၣ်အိၣ်ညီခၢၣ်စးကရၢတဖၣ်, တၢ်ပာ်လီၤန့ၢ်ဖိသၣ်တၢ်လီၢ်တၢ်ကျဲခၢၣ်စးကရၢတဖၣ်.
* တၢ်ကရၢကရိလီၤတံၢ်လီၤဆဲးလၢအမၤတၢ်ဒ် ပှၤကွၢ်ထွဲတၢ် မ့တမ့ၢ် ရဲၣ်ကျဲၤကဲန့ၢ်ခၢၣ်စးလၢအဒိးန့ၢ်ဘၣ်တၢ်စိတၢ်ကမီၤလၢကမၤတၢ်ဒ်မိၢ်ပၢ်အသိး
* တၢ်ဆါဟံၣ်, ကသံၣ်ကသီကသံၣ်ဒၢး, တၢ်ဆူးတၢ်ဆါကသံၣ်ဒၢး, ၀့ၢ်ချၢကသံၣ်ကသီတၢ်ကွၢ်ထွဲစဲထၢၣ်တဖၣ်
* နီၢ်တဂၤတၢ်ကွၢ်ထွဲပှၤမၤတၢ်ဖိတဖၣ်, နီၢ်တဂၤတၢ်ကွၢ်ထွဲခၢၣ်စးကရၢတဖၣ်, ဟံၣ်ဃီတၢ်အိၣ်ဆူၣ်အိၣ်ချ့ခၢၣ်စးကရၢတဖၣ်, ပှၤဆါလၢတၢ်ချၢတၢ်ယါဘျါ, ပှၤဟ့ၣ်လီၤသိလ့ၣ်တီပှၤဆါတၢ်မၤစၢၤတဖၣ်s *(တပၣ်ဃုာ်ဒီး EMTs မ့တမ့ၢ် ပှၤခီဆၢတၢ်အခီၣ်ထံးတဖၣ်ဘၣ်)*
* ပှၤဆါလၢတၢ်ဆါဟံၣ်အပူၤ ဒီးပှၤဆါလၢတၢ်ချၢခိၣ်နူာ်ဒီးသးအတၢ်ဆိကမိၣ်တၢ်အိၣ်ဆူၣ်အိၣ်ချ့, သံးဧိၤဂာ်ဧိၤဒီးကသံၣ်ကသီတၢ်မၤစၢၤတဖၣ်ဒီးကသံၣ်ဒၢးတဖၣ်
* ပှၤတ၀ၢခိၣ်နူာ်ဒီးသးအတၢ်ဆိကမိၣ်တၢ်အိၣ်ဆူၣ်အိၣ်ချ့ဒီးတၢ်ဒိၣ်ထီၣ်တလၢတပှဲၤတၢ်မၤစၢၤတဖၣ် ဒီးတၢ်ဆီၣ်ထွဲမၤစၢၤတၢ်တိာ်ကျဲၤတဖၣ်
* မုၢ်ဆါခီပှၤသးပှၢ်တၢ်ကွၢ်ထွဲ, တၢ်ကွၢ်ထွဲပှၤသးပှၢ်တၢ်သူၣ်ထီၣ်တဖၣ်
* ပှၤတ၀ၢတၢ်ကွၢ်ထွဲပှၤသးပှၢ်ဟံၣ်တၢ်သူၣ်ထီၣ်တဖၣ်, တၢ်ကွၢ်ထွဲပှၤသးပှၢ်ဟံၣ်ဒၢးဖှိၣ်တဖၣ်, တၢ်ဒိၣ်ထီၣ်တလၢတပှဲၤတၢ်သူၣ်ထီၣ်တဖၣ်
* တၢ်ကွၢ်ထွဲပှၤသးပှၢ်ဟံၣ်တဖၣ်, တၢ်ယါဘျါမၤဂ့ၤထီၣ်ပှၤစဲကသံၣ်မူၤဘှီးစဲထၢၣ်တဖၣ်, တိစၢၤမၤစၢၤတၢ်အိၣ်ဆိးတၢ်သူၣ်ထီၣ်တဖၣ်, ပှၤဘူးကသံတၢ်ဆါဟံၣ်တဖၣ်
* အိၣ်ဆိးဖဲတၢ်ကွၢ်ထွဲပှၤသးပှၢ်ဒီးကတီၢ်ထီတၢ်ကွၢ်ထွဲဟံၣ် (ပၣ်ဃုာ်ဒီး တၢ်ကရၢကရိလၢအကွၢ်ထွဲတၢ်တဖၣ်)
* တၢ်ကွၢ်ထွဲတၢ်ဟူးတၢ်ဂဲၤ မ့တမ့ၢ် တၢ်ကရၢကရိလီၤတံၢ်လီၤဆဲးအဂၤလၢအပၢဆှၢကွၢ်ထွဲပှၤဖိသၣ်, ပှၤသးပှၢ်လၢတအိၣ်ဒီးတၢ်ဒီသဒၢအဂီၢ်, မ့တမ့ၢ် ပှၤဆါလၢအိၣ်လၢ Department of Children and Families (ပှၤဖိသၣ်ဒီးဟံၣ်ဖိဃီဖိဝဲၤကျိၤ) မ့တမ့ၢ် Department of Health Services (တၢ်အိၣ်ဆူၣ်အိၣ်ချ့တၢ်မၤစၢၤ ဝဲၤကျိၤ) အတၢ်ပၢတၢ်ဆှၢအဖီလာ် ဒ် Wisconsin ပှၤကွၢ်ထွဲတၢ်သဲစးတၢ်ဘျၢလိၣ်ဘၣ်ဝဲအသိးန့ၣ်လီၤ.

လၢတၢ်မၤကမၣ်သဲစးတနီၤအဂီၢ်, တၢ် ကတြီပှၤတဂၤအံၤတစိၤသးန့ၣ်လီၤ. လၢတၢ်မၤကမၣ်သဲစးတနီၤအဂီၢ်, တၢ်ကတြီပှၤတဂၤအံၤ မ့တမ့ၢ်လၢ အဝဲသ့ၣ်ဃ့ထီၣ်တၢ်ယါဘျါမၤဂ့ၤထီၣ်တၢ်ကွၢ်ကဒါက့ၤဒီး မ့ၢ်ဃုထံၣ်လၢတၢ်ကယါဘျါမၤဂ့ၤထီၣ်လၢ ပှၤကွၢ်ထွဲတၢ်အတၢ်ဟူးတၢ်ဂဲၤလီၤတံၢ်လီၤဆဲးတစုဘၣ်န့ၣ်လီၤ.

တၢ်ကွၢ်ကဒါက့ၤတၢ်ယါဘျါမၤဂ့ၤထီၣ်တၢ် ပျဲပှၤကွၢ်ထွဲတၢ်တဖၣ် မ့တမ့ၢ် ပှၤအိၣ်ဆိးထီဘိတဖၣ် လၢကဟ့ၣ်လီၤတၢ်အုၣ်သးလၢ-

* အဝဲသ့ၣ်ဘၣ်တၢ်ယါဘျါမၤဂ့ၤထီၣ်အီၤ, ဒီး
* ပှၤစူးကါသဲစးဂ့ၢ်၀ီတၢ်မၤစၢၤတဖၣ်ကပူၤဖျဲးလၢအဝဲသ့ၣ်အတၢ်ကွၢ်ထွဲအဖီလာ်န့ၣ်လီၤ.

တၢ်ယါဘျါမၤဂ့ၤထီၣ်တၢ်ကွၢ်ကဒါက့ၤတဖၣ်န့ၣ် တၢ်ဃ့ထီၣ်အီၤသ့ထဲဒၣ် ဖဲတၢ်မၤတၢ်ဆၢတဲာ်လၢခံကတၢၢ်ဝံၤအလီၢ်ခံဧိၤ န့ၣ်လီၤ.